b"\n_START_ARTICLE_\nJoaquim Pi\xc3\xb1a i Batllevell\n_START_SECTION_\nBiografia\n_START_PARAGRAPH_\nNascut a Sabadell, Pi\xc3\xb1a va  cursar estudis d'Hist\xc3\xb2ria i Filosofia a Catalunya i entr\xc3\xa0 a forma part de la Companyia de Jes\xc3\xbas. Fou ordenat prevere jesu\xc3\xafta el 1961.\n_START_SECTION_\nEls anys a Paraguai\n_START_PARAGRAPH_\nVa estar destinat m\xc3\xa9s de vint anys al Paraguai, fins que el 1986, en impulsar la formaci\xc3\xb3 de les Ligas Agrarias que es van enfrontar amb el r\xc3\xa8gim presidit per Alfredo Stroessner i per problemes vinculats amb la tinen\xc3\xa7a de les terres i el treball explotador en el ve\xc3\xad pa\xc3\xads, el dictador el va expulsar del territori paraguai\xc3\xa0 juntament amb altres capellans jesu\xc3\xaftes i altres de  diocesans.\n_START_SECTION_\nBisbe a l'Argentina\n_START_PARAGRAPH_\nVa  anar a la prov\xc3\xadncia de Misiones (Argentina) a finals de la d\xc3\xa8cada dels seixanta i es f\xc3\xa9u c\xc3\xa0rrec de la parr\xc3\xb2quia d'Itat\xc3\xad, situada en una barriada d'aquesta ciutat. Va comen\xc3\xa7ar a donar classes a col\xc2\xb7legis religiosos locals i al seminari de Posadas. El 1987, el Vatic\xc3\xa0 va crear el Bisbat de Puerto Iguaz\xc3\xba i el design\xc3\xa0 bisbe de la nova di\xc3\xb2cesi, que compr\xc3\xa8n la part septentrional de la prov\xc3\xadncia de Misiones. Immediatament, la seva tasca pastoral va apuntar a les demandes de sectors amb menys recursos i va crear la Pastoral Social. Pi\xc3\xb1a va formar un cos de laics que van tenir una actuaci\xc3\xb3 destacada en l'\xc3\xa0mbit social, i que es va caracteritzar per l'ajuda a poblacions \xe2\x80\x9cvilleres\xe2\x80\x9d, com tamb\xc3\xa9 a comunitats guaran\xc3\xads supervivents d'una lenta extinci\xc3\xb3, castigades per la pobresa i la indig\xc3\xa8ncia._NEWLINE_Durant la seva gesti\xc3\xb3 pastoral, va ser cr\xc3\xadtic amb les pol\xc3\xadtiques de Carlos Sa\xc3\xbal Menem i dels governadors del Partit Justicialista (peronista) Ram\xc3\xb3n Porta i Carlos Rovira._NEWLINE_El 2006, ja acceptada la seva ren\xc3\xbancia per raons d'edat al c\xc3\xa0rrec episcopal, va liderar la coalici\xc3\xb3 c\xc3\xadvica denominada Frente Unidos por la Dignidad (FUD), que en les eleccions per les convencionals constituents va derrotar, per m\xc3\xa9s de 13 punts, el partit governant, frustrant les aspiracions de Rovira de modificar la Constituci\xc3\xb3 Provincial, amb l'objectiu de permetre la seva reelecci\xc3\xb3 indefinida._NEWLINE_Aquesta contesa electoral va tenir molta repercussi\xc3\xb3 a tot el pa\xc3\xads, ja que el president N\xc3\xa9stor Kirchner havia manifestat emf\xc3\xa0ticament el seu suport al mandatari provincial. Despr\xc3\xa9s de la contundent derrota de Rovira, van ser desactivats projectes similars de reelecci\xc3\xb3 indefinida que tenien previstos altres governadors, com Eduardo Fellner (Jujuy) i Felipe Sol\xc3\xa1 (Buenos Aires). _NEWLINE_L'actual Papa, en aquell moment bisbe de Buenos Aires i president de la Confer\xc3\xa8ncia Episcopal argentina, que li havia donat suport el 2006, el va designar delegat de l'Episcopat a la Pastoral Aborigen, fins que, en complir 75 anys, esdevingu\xc3\xa9 bisbe em\xc3\xa8rit d'Igua\xc3\xa7\xc3\xba._NEWLINE_Pi\xc3\xb1a va morir d'un atac de cor el 8 de juliol del 2013."